Anniversarju Doppju għall-Banda Skalija Astratt: Għall-ktieb tal-festa ta' dis-sena kelli l-ħsieb li nkompli nkellimkom fuq l-għaqdiet mandolinistiċi ta' dari li kienu l-omm ta' ħafna baned Maltin. Iżda billi l-Għaqda Mużikali 'Sant'Anna' ilha 25 sena ħajja, ħassejt li jkun xieraq li nikteb xi ħaġa dwar dal-anniversarju tant importanti fl-istorja tagħha. Fil- fatt, l-anniversarju għal dil-banda hu wieħed doppju għax qiegħda tiċċelebra mhux biss dak tal-fidda, imma wkoll l-20 sena minn meta hi ħadet sehem fil-festi tal-Knisja fl-okkażjoni tal-50 sena mit-twaqqif tagħha bħala Parroċca fid-19 ta' Marzu 1949, u ta' meta ġiet ikkonsagrata fl-istess ġurnata fl-1999. Mil- lat mużikali mbagħad, dal-artiklu se jitkellem ukoll dwar l-Innu Sant'Anna, aktarx immużikat fl-1708 mill-organista ċelebri Ingliż, William Croft (1678-1727), u li għandu versi ta' Isaac Watts (1674-1748). Mis-sena d-dieħla mbagħad, nissoktaw b'aktar tagħrif dwar l-strumenti, li fil-biċċa l-kbira tagħhom għadna insibuhom jindaqqu fil-baned Maltin, u ta' xi oħrajn li fil-passat kienu jiffurmaw parti minn kumplessi mużikali, bħal fil-każ t'orkestri u jazz bands fi ħdan il-każini tal-banda l-antiki. Kliem muftieħ: Innu Sant'Anna, William Croft, Isaac Watts, Għaqda Każini tal-Banda, Universitv of Malta 'G.F. Abela' Junior College, Għaqda Mużikali Sant'Anna Wied il-Għajn (Marsascala) Jixraq iżda, li qabelxejn ngħidu xi ħaġa dwar Sant'Anna, Omm il-Verġni Mqaddsa Marija, patruna tal-Iskalin, u l-uniku parroċċa f'Malta ddedikata 'l dil-Qaddisa, li flimkien ma' żewġha San Ġwakkin, jiġu allura n-nanniet ta' Ġesu. Għaldaqstant, il-festa liturġika tagħha, li taħbat nhar is-26 ta' Lulju, hi wkoll il-festa tan-nanniet, li bħala nsara, dmirhom hu li jaraw 'il familji t'uliedhom jikbru fl-imħabba u l-għaqda, f'dinja moderna u mgħaġġla li l-ħin kollu tinbidel. Sant'Anna, jew Ħanah, li skont Patri Busuttill ifisser 'Ħenn' (Alla ħenn), jew li skont Dun Anton Sammut' ifisser ''Grazzja', hi l-patruna tal-ommijiet u tar-romol. Hi wkoll il-patruna tal-Brittanja fi Franza, u tal-belt żewġ sekli wara nfirxet mal-Ewropa kollha. Jeżisti wkoll l-'Tlma ta' Sant' Anna' għal kontra d-deni u favur il-gravidanza. Peress li fil-Vanġeli kanoniċi Sant'Anna ma tissemma mkien, ikollna nduru għall-Protovanġelu ta' Ġakbu biex insiru nafu min kienet omm tabilħaqq Marija u nannet Ġest. U għalkemm dar- rakkont jinsab fil-kotba apokrifi, u li allura ma jistax jitqies bħala 'ispirat', xorta waħda jista' jaqdina tajjeb f'dak li hu tagħrif storiku. Infatti, insibu li Anna kienet bint is-saċerdot Betlemita, Mathan, u kellha żewġ aħwa bniet akbar minnha, Marija u Sobe. Iżda għalkemm kienet miżżewġa 'l Ġwakkinu n- Nazzarenu, hi ma setax ikollha tfal għax kienet imdaħħla fiż-żmien; xi ħaġa li għal-Lhud ta' dak iż-żmien kienet tfisser kastig mingħand Alla. U meta r-raġel tagħha darba fost l-oħrajn mar it-tempju biex joffri sagrifiċċju, ma tħalliex jidħol bl-iskuża li mingħajr ulied. Iżda Ġwakkinu ma qatax qalbu u mar jitlob 'il Mulej fuq il-għoljiet waqt li kien qed jirgħa l-merħla tiegħu, u l-istess għamlet Anna min-naħa tagħha. U l-Mulej sema' talbhom u bagħat anġlu biex iħabbrilhom li hi kienet se ssir omm. U meta twelditilhom it-tarbija semmewha Mirjam (Marija) u kkonsagrawha 'l Alla bħala ringrazzjament. Wara l- l-Il-Ħajja tal-Qaddisin', Vol. 2 'Qaddisin fil-Liturġija tal-Knisja Universali' (1993). preżentazzjoni fit-Tempju, Anna mietet u ħalliet warajha 'il bintha ta' tliet snin, li mbagħad kibret u saret Omm Alla. F'Malta wkoll bħala Insara, il-kult ta' Sant'Anna kien xtered sew fostna, aktar u aktar wara li l-Papa Girgor XIII għamel il-festa tagħha waħda obbligatorja għall-Knisja kollha fl-1584. Isem Sant'Anna konna nsibuh wkoll fuq fomm niesna ta' dari fit-talb tagħhom bi tħejjija għat-tqarbin, jonkella għal flgħaxija qabel ma jmorru jorqdu. Isem il-Qaddisa nsibuh ukoll fl-għana popolari, bħal fi 'Tlajt it-Telgħa ta' Sant'Anna.' Iżda forsi l-isbaħ taqbila li kienet u għadha fuq fomm kulħadd hi din li ġejja: Sant'Anna u San Ġwakkin, / Il-Madonna bil-Bambin, / X'xorti kellha dik Sant'Anna, / Il-Bambin jgħidilha nanna. Innijiet f'ġieħ Sant'Anna ma tantx issib. Madankollu, sibt wieħed ta' William Croft, li kien organista u kompożitur ta' żmien il-Barokk. Croft tgħallem il-mużika kollha għand John Blow (1649-1708). Ta' tletin sena laħaq minflok Jeremiah Clarke (1674-1707) bħala l-assistent organista f'Westminster Abbev, u wara l-mewt ta' Blow, bħala l-organista tal-istess katidral. Croft hu wkoll kompożitur t'għadd t'innijiet sagri, fosthom dal-innu f'ġieħ Sant'Anna, li bl-Ingliż insibuh imniżżel bħala 'O God Our Help in Ages Past'. Xogħlijietu jinkludi wkoll bċejjeċ għall-arpsikordju u mużika għat-teatru. STANNE Croft aktarx li kiteb l-innu lil Sant'Anna meta kien iservi ukoll t'organista fil-knisja ddedikata 'l-istess Qaddisa, ta' mimc18 SOho, Londra, bejn l-1700 u l-1711. L-innu, fuq versi ta' Isaac Watts (1674-1748), kien deher ippubblikat għall-ewwel darba fis-sitt edizzjoni ta' 'A Supplement to the New Version' tal-1708. U peress li dal-versi Croft immużikahom meta kien organista t'hemmhekk, it-titlu oriġinali tal-innu allura nbidel f'dak ta' Sant'Anna. Insibu li kompożituri oħrajn tal-istess era għamlu użu mill-motiv tal-bidu ta' dal- innu, fosthom J.S. Bach, fil-fuga l-kbira in Mib Maġġuri, wkoll imlaqqma 'Sant'Anna'. Oriġinarjament, l-innu fih seba' strofi ottonarji, li jitgħannew kollha fuq l-istess sentenza mużikali ta' tmien battuti. Dis-sentenza tinqasam f'żewġ frażijiet daqsinsew, bit-tnejn jibdew in aria, jiġifieri fuq il-parti debboli (jew dgħajfa) tal-battuta, fejn għandna erba' semiminimi bħala sinjal ta' miżura. Bħal fil-każ tal-biċċa l-kbira tal-innijiet, il- melodija, ħlief għaż-żewġ minimi bil-punt f'tarf kull frażi, hi magħmula kollha minn semiminimi, li jikkorrespondu tajjeb mas-sillabar tal-versi. Dan jagħmilha aktar faċli għall-kongregazzjoni biex tkantah, saħansitra b'aktar minn vuċi waħda, fejn il-melodija fuqanija hi waħda tal-widna. Dal-artiklu qed jitwassal lill-qarrejja Skalin fl-okkażjoni tal-festa titulari ta' Sant' Anna li ta' kull sena tiġi solennement iċċelebrata fir-raħal marittmu ta' Wied il-Għajn. Aktar artikli mill-istess awtur jinsabu fuq OAR (G UoM (https://www.um.edu.mt/librarv/oar/)